ຍັງບໍ່ມີການຊ່ວຍເຫຼືອ ເພື່ອບັນເທົາຜົນກະທົບ ໃນການລະບາດຂອງໂຄວິດ-19 ຢ່າງເປັນຮູບປະທໍາເທື່ອ 
ກະແສຟອງການລະບາດ ຂອງພະຍາດໂຄວິດ-19 ເຮັດໃຫ້ຈໍານວນຄົນຕິດພະຍາດ ເພີ້ມຂຶ້ນຢ່າງໄວວາຈາກ 48  ກໍລະນີ ຈົນເກືອບຮອດ 2,000 ກໍລະນີ ຈຶ່ງເຮັດໃຫ້ມີຄໍາສັ່ງ ປິດຄຸ້ມບ້ານຫລາຍແຫ່ງ ໃນນະຄອນຫລວງວຽງຈັນ.
ກະແສການລະບາດຢ່າງໜັກທີ່ສຸດຂອງໂຄວິດ-19 ທີ່ເລີ້ມຕົົ້ນມາແຕ່ກາງ ເດືອນເມສາ ນັ້ນ ໄດ້ສົ່ງຜົນກະທົບຢ່າງໜັກໜ່ວງເປັນພິເສດຕໍ່ຊາວລາວຜູ້ມີລາຍໄດ້ຕໍ່າ ແຕ່ການ ຊ່ວຍເຫລືອຂອງລັດຖະບານ ກໍຍັງຊັກຊ້າຫລາຍ ແລະຍັງບໍ່ທັນ ເຫັນໄດ້ຢ່າງເປັນຮູບ ປະທໍາເລີຍ ອີງຕາມການບອກເລົ່າ ຂອງກໍາມະກອນ ແລະເຈົ້າໜ້າທີ່ທ້ອງຖິ່ນບາງຄົນ ກິ່ງສະຫວັນ ມີລາຍລະອຽດກ່ຽວກັບເລື້ອງນີ້ຈາກນັກ ຂ່າວຂອງພວກເຮົາ ມາສະເໜີ ທ່ານ ໃນອັນດັບຕໍ່ໄປ ກະແສຟອງການລະບາດຂອງພະຍາດໂຄວິດ-19 ທີ່ໄດ້ເລີ້ມຕົ້ນຂຶ້ນແຕ່ກາງ ເດືອນເມສາ ຊຶ່ງເຮັດໃຫ້ຈໍານວນຄົນຕິດພະຍາດເພີ້ມຂຶ້ນຢ່າງໄວວາຈາກ 48 ກໍລະນີ ຈົນເກືອບຮອດ 2,000 ກໍລະນີແລ້ວນັ້ນ ໄດ້ເຮັດໃຫ້ມີຄໍາສັ່ງ ໃຫ້ປິດ ຄຸ້ມບ້ານຫລາຍແຫ່ງໃນນະຄອນ ຫລວງວຽງຈັນແລະບາງແຂວງທີ່ເປັນຈຸດລະ ບາດ ຢ່າງໜັກຂອງພະຍາດນີ້ ນັບແຕ່ວັນທີ 22 ເມສາ ຕໍ່ມາຈົນຮອດວັນທີ 19 ມິຖຸນາໄດ້ເຮັດໃຫ້ຊີວິດການເປັນຢູ່ຂອງປະຊາຊົນ ໂດຍລວມປະສົບຄວາມ ຫຍຸ້ງຍາກຫຼາຍ ໂດຍສະເພາະຜູ້ທີ່ມີລາຍໄດ້ຕໍ່າໃນທຸກສາຂາ ວຽກງານ ດັ່ງທີ່ ນັກທຸລະກິດທ່ານນຶ່ງໃນນະຄອນຫລວງວຽງຈັນໃຫ້ຄໍາເຫັນກ່ຽວກັບຜົນ ກະທົບ ຢ່າງໜັກ ຂອງກະແສລະບາດຢ່າງຮ້າຍແຮງໃນໄລຍະນີ້ວ່າ: ເພື່ອເປັນການແບ່ງເບົາຄວາມເເດືອດຮ້ອນໃຫ້ແກ່ກຸ່ມຄົນທີ່ມີລາຍໄດ້ໜ້ອຍ ແລະຫາ ເຊົ້າກິນຄໍ່າທາງລັດຖະບານກໍໄດ້ມີຄໍາສັ່ງ ຂອງກະຊວງແຮງງານ ແລະ ສະຫວັດດີການ ສັງຄົມສະບັບເລກທີ 1531 ລົງວັນທີ 5 ພຶດສະພາ, 2021 ອອກມາວ່າ ໃຫ້ເກັບກໍາຂໍ້ມູນ ນອກລະບົບປະກັນສັງຄົມ ແລະປະຊາຊົນ ທີ່ທຸກຍາກ ເນື່ອງຈາກໄດ້ຮັບຜົນກະທົບ ຈາກການລະບາດຂອງເຊື້ອພະຍາດໂຄວິດ-19 ໃນນັ້ນແມ່ນໃຫ້ພະແນກແຮງງານ ແລະ ສະຫວັດດີການສັງຄົມ ໃນຂັ້ນແຂວງ, ນະຄອນຫລວງ ແລະເມືອງ ສົມທົບກັບບ້ານເປົ້າ ໝາຍ ເພື່ອລາຍງານໃຫ້ລັດຖະບານພິຈາລະນາໃຫ້ການຊ່ວຍເຫລືອ ສ່ວນທາງຄະນະກໍາມະບານລາວກໍບອກວ່າ ທາງລັດຖະບານລາວໃຫ້ການຊ່ວຍເຫລືອ ບັນເທົາທຸກແກ່ຄົນສອງກຸ່ມສໍາລັບພວກທີ່ມີປະກັນສັງຄົມ ແລະປະຊາຊົນຜູ້ທຸກຍາກທີ່ ໄດ້ຮັບຜົນກະທົບຈາກການລະບາດຂອງພະຍາດໂຄວິດ-19 ດັ່ງທີ່ ພະນັກງານທ່ານນຶ່ງ ໃນຄະນະກໍາມະບານນະຄອນຫລວງວຽງຈັນບອກວ່າ: ເມື່ອຖາມເຖິງການຊ່ວຍເຫລືອຕົວຈິງສໍາລັບພວກທີ່ຂາດເຂີນໃນໄລຍະທີ່ມີການ ລະບາດ ຢ່າງໜັກ ຂອງພະຍາດນີ້ ສ່ວນໃຫຍ່ແມ່ນມາຈາກ ປະຊາຊົນຜູ້ໃຈບຸນ ໄດ້ເຕົ້າໂຮມການບໍ ລິຈາກເຄື່ອງຊ່ວຍເຫລືອ ແລ້ວນໍາເອົາໄປໃຫ້ການຈັດຕັ້ງໃດ ນຶ່ງເອົາໄປແຈກຢາຍ ແລະ ການຊ່ວຍເຫລືອຕົ້ນຕໍກໍແມ່ນເອົາໃຫ້ແກ່ກໍາມະກອນ ໃນໂຮງງານຕ່າງໆດັ່ງທີ່ການບອກ ເລົ່າຂອງຄະນະກໍາມະບານຂັ້ນສູນກາງທ່ານ ນຶ່ງວ່າ: ແຕ່ປາກົດວ່າມາຮອດດຽວນີ້ການຊ່ວຍເຫລືອແມ່ນຍັງຊັກຊ້າ ແລະກໍຍັງບໍ່ເປັນ ຮູບປະ ທໍາສໍາລັບຜູ້ທຸກຍາກແລະກໍາມະກອນຜູ້ມີລາຍໄດ້ຕໍ່າ ທີ່ໄດ້ຮັບຜົນກະ ທົບຈາກການລະ ບາດ ຂອງພະຍາດໃນຄັ້ງນີ້ເລີຍ ດັ່ງທີ່ກໍາມະກອນໂຮງງານ ຕັດຫຍິບແຫ່ງນຶ່ງໃນນະຄອນ ຫລວງວຽງຈັນໄດ້ລົງທະບຽນເຂົ້າເປັນ ສະມາຊິກ ຂອງລະບົບປະກັນສັງຄົມໄດ້ 4 ເດືອນ ມານີ້ວ່າຍັງບໍ່ໄດ້ຮັບການຊ່ວຍເຫລືອ ແຕ່ຢ່າງໃດ ແລະກໍບໍ່ເປັນທີ່ຈະແຈ້ງວ່າຈະໄດ້ຮັບ ການຊ່ວຍເຫລືອຫລືບໍ່ ຊຶ່ງຜູ້ ກ່ຽວເລົ່າສູ່ຟັງດັ່ງນີ້: ສ່ວນທາງອໍານາດການປົກຄອງທ້ອງຖິ່ນຂັ້ນບ້ານນັ້ນ ບາງບ່ອນກໍບອກວ່າທາງ ລັດຖະ ບານຈະໃຫ້ການຊ່ວຍເຫລືອແກ່ຜູ້ທຸກຈົນທີ່ສຸດ ທີ່ໄດ້ຮັບຜົນກະທົບຈາກ ມາດຕະການ ປິດເຂດຄຸ້ມບ້ານ ແລະເມືອງ ດັ່ງທີ່ສະມາຊິກຄະນະແນວໂຮມບ້ານ ແຫ່ງນຶ່ງໃນເມືອງ ນາຊາຍທອງ, ນະຄອນຫລວງວຽງຈັນກ່າວວ່າ: ແຕ່ກໍຄ້າຍຄືກັນກັບການຊ່ວຍເຫລືອແກ່ກໍາມະກອນປາກົດວ່າ ການຊ່ວຍເຫລືອບັນເທົາ ທຸກແກ່ຄອບຄົວຂາດເຂີນ ກໍບໍ່ເປັນທີ່ຈະແຈ້ງ ແມ່ຍິງຄົນນຶ່ງ ທີ່ເຮັດອາ ຊີບຊຸກລໍ້ໄປເລາະ ຂາຍຜັກ ຢູ່ຕາມເຮືອນຄົນ ຢູ່ເຂດເມືອງຫາດຊາຍຟອງ ຊຶ່ງຜູ້ ກ່ຽວຕ້ອງໄດ້ຢຸດອາຊີບແບບ ນັ້ນຂອງຜູ້ກ່ຽວຊຶ່ງກໍພາໃຫ້ລາວຂາດລາຍໄດ້ ຍ້ອນ ທາງການປະກາດຫ້າມຄົນຢູ່ໃນເຂດ ບ້ານໝາຍແດງຫ້າມອອກເຮືອນໄປ ຫລືໄປ ມາຫາສູ່ກັນຖ້າບໍ່ຈໍາເປັນທີ່ສຸດນັ້ນບອກວ່າ ນາງບໍ່ເຄີຍໄດ້ຍິນ ເລື້ອງການຊ່ວຍ ເຫລືອທີ່ວ່ານັ້ນເລີຍ ນາງໃຫ້ຄໍາເຫັນດັ່ງນີ້: ” ສະຫລຸບແລ້ວ ເຖິງແມ່ນວ່າທາງການລາວ ຈະມີການປະກາດວ່າ ຈະມີນະໂຍບາຍຊ່ວຍເ ຫລືອບັນເທົາທຸກແກ່ປະຊາຊົນທີ່ທຸກຍາກຂາດເຂີນໄດ້ຮັບຜົນກະທົບໜັກທີ່ສຸດກໍຕາມ ແຕ່ກໍປາກົດວ່າ ເທົ້າເຖິງທຸກວັນນີ້ຍັງບໍ່ເປັນທີ່ຈະແຈ້ງເທື່ອວ່າ ປະຊາຊົນເຫລົ່ານີ້ຈະໄດ້ ຮັບການຊ່ວຍເຫລືອຮູບແບບໃດ? ໃນຕອນໃດ? ແລະ ຫລາຍປານໃດ ໃນຂະນະທີ່ຈໍານ ວນ ກໍລະນີຜູ້ຕິດເຊື້ອໃໝ່ ກໍຍັງສືບຕໍ່ເພີ້ມຂຶ້ນ ທຸກມື້ຊຶ່ງຈະສົ່ງຜົນກະທົບໃຫ້ຊີວິດການເ ປັນຢູ່ຂອງເຂົາເຈົ້າໃຫ້ຝືດເຄືອງຍິ່ງຂຶ້ນ ໄປຢູ່ນີ້